CELEX: 32015R1414
Language: mt
Date: 2015-08-20 00:00:00
Title: Regolament ta' Implimentazzjoni tal-Kummissjoni (UE) 2015/1414 tal-20 ta' Awwissu 2015 li jemenda r-Regolament ta' Implimentazzjoni (UE) Nru 136/2012 li jikkonċerna l-awtorizzazzjoni tal-bisulfat tas-sodju bħala addittiv fl-għalf għall-annimali domestiċi u annimali oħra li ma jipproduċux ikel (Test b'rilevanza għaż-ŻEE)

21.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 220/3
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1414
   tal-20 ta' Awwissu 2015
   li jemenda r-Regolament ta' Implimentazzjoni (UE) Nru 136/2012 li jikkonċerna l-awtorizzazzjoni tal-bisulfat tas-sodju bħala addittiv fl-għalf għall-annimali domestiċi u annimali oħra li ma jipproduċux ikel
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikolari l-Artikolu 13(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistabbilixxi l-awtorizzazzjoni ta' addittivi għall-użu fl-għalf tal-annimali u r-raġunijiet u l-proċeduri għall-għoti jew għall-modifikazzjoni ta' din l-awtorizzazzjoni.
            
         
               (2)
            
            
               L-użu ta' bisulfat tas-sodju kien awtorizzat għal għaxar snin għal annimali domestiċi u annimali oħra li ma jipproduċux ikel bir-Regolament ta' Implimentazzjoni tal-Kummissjoni (UE) Nru 136/2012 (2).
            
         
               (3)
            
            
               F'konformità mal-Artikolu 7 tar-Regolament (KE) Nru 1831/2003, tressqet applikazzjoni li titlob għall-modifikazzjoni dwar il-kundizzjonijiet tal-użu. Mal-applikazzjoni ntbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (4)
            
            
               L-applikazzjoni tikkonċerna modifikazzjoni tal-kundizzjonijiet ta' użu għal annimali domestiċi u annimali oħra li ma jipproduċux ikel u titlob li jinbidel il-kontenut tal-addittiv fl-għalf sħiħ.
            
         
               (5)
            
            
               Fl-opinjoni tagħha tat-22 ta' Mejju 2014 (3), l-Awtorità Ewropea dwar is-Sigurtà fl-Ikel ikkonkludiet li, skont il-kundizzjonijiet proposti tal-użu, il-kontenut ta' qabel tal-bisulfat tas-sodju bħala regolatur tal-aċidità u bħala kompost ta' ħwawar għandu jiġi mmodifikat skont id-dejta ġdida li waslet.
            
         
               (6)
            
            
               Sabiex il-bisulfat tas-sodju jkun jista' jintuża skont il-kundizzjonijiet proposti l-ġodda, huwa xieraq li jiġi emendat ir-Regolament (UE) Nru 136/2012.
            
         
               (7)
            
            
               Il-valutazzjoni tal-bisulfat tas-sodju turi li l-kundizzjonijiet għall-awtorizzazzjoni, kif stipulati fl-Artikolu 5 tar-Regolament (KE) Nru 1831/2003, huma sodisfatti. Għaldaqstant, l-użu ta' din il-preparazzjoni għandu jiġi awtorizzat kif inhu speċifikat fl-Anness ta' dan ir-Regolament.
            
         
               (8)
            
            
               Billi mhijiex meħtieġa l-applikazzjoni minnufih tal-emendi tal-kundizzjonijiet tal-awtorizzazzjoni għal raġunijiet ta' sikurezza, jixraq li jingħata perjodu ta' tranżizzjoni biex il-partijiet interessati jkunu jistgħu jħejju rwieħhom biex jissodisfaw ir-rekwiżiti l-ġodda li jirriżultaw mill-awtorizzazzjoni.
            
         
               (9)
            
            
               Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament ta' Implimentazzjoni (UE) Nru 136/2012 għandu jiġi sostitwit bit-test fl-Anness I ta' dan ir-Regolament.
   Artikolu 2
   L-Anness tar-Regolament ta' Implimentazzjoni (UE) Nru 136/2012 għandu jiġi sostitwit bit-test fl-Anness II ta' dan ir-Regolament.
   Artikolu 3
   Is-sustanza speċifikata fl-Anness u l-għalf li jkun fih dik is-sustanza, li huma prodotti u ttikkettati qabel l-10 ta' Settembru 2017 skont ir-regoli applikabbli qabel l-10 ta' Settembru 2015 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
   Artikolu 4
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-20 ta' Awwissu 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 268, 18.10.2003, p. 29.
   
      (2)  Ir-Regolament ta' Implimentazzjoni tal-Kummissjoni (UE) Nru 136/2012 tas-16 ta' Frar 2012 li jikkonċerna l-awtorizzazzjoni tal-bisulfat tas-sodju bħala addittiv fl-għalf għall-annimali domestiċi u annimali oħra li ma jipproduċux ikel (ĠU L 46, 17.2.2012, p. 33).
   
      (3)  EFSA Journal 2014; 12(6):3731.
   
      ANNESS I
      
         
            “ANNESS I
            
                        Numru ta' identifikazzjoni tal-addittiv
                     
                     
                        Isem id-detentur tal-awtorizzazzjoni
                     
                     
                        Addittiv
                     
                     
                        Kompożizzjoni, formola kimika, deskrizzjoni, metodu analitiku
                     
                     
                        Speċi jew kategorija tal-annimal
                     
                     
                        Età massima
                     
                     
                        Kontenut minimu
                     
                     
                        Kontenut massimu
                     
                     
                        Dispożizzjonijiet oħra
                     
                     
                        Tmiem il-perjodu tal-awtorizzazzjoni
                     
                  
                        mg/kg tal-għalf komplut b'kontenut ta' umdità ta' 12 %
                     
                  
                        
                           Kategorija tal-addittivi teknoloġiċi. Grupp funzjonali: regolaturi tal-aċidità
                        
                     
                  
                        1j514ii
                     
                     
                        —
                     
                     
                        Bisulfat tas-sodju.
                     
                     
                        
                           Kompożizzjoni tal-addittiv
                        
                        Bisulfat tas-sodju: ≥ 95,2 %
                        
                           Karatterizzazzjoni tas-sustanza attiva
                        
                        Bisulfat tas-sodju CAS Nru 7681-38-1
                        NaHSO4
                        
                        Na 19,15 %
                        SO4 80,01 %
                        Prodott b'sinteżi kimika
                        
                           Metodu ta' analiżi
                            (1)
                        
                        Determinazzjoni tas-sulfat tal-idroġenu tas-sodju fl-addittivi tal-għalf: metodu titrimetriku bbażat fuq id-determinazzjoni ta' aċidità totali li tinħall ta' bisulfat tas-sodju meta mqabbla ma' soluzzjoni standard tal-idrossidu tas-sodju.
                     
                     
                        Annimali domestiċi u annimali oħra li ma jipproduċux ikel ħlief għall-qtates u l-mink
                     
                     
                        —
                     
                     
                        —
                     
                     
                        4 000 
                     
                     
                        
                                    1.
                                 
                                 
                                    Fl-istruzzjonijiet għall-użu tal-addittiv u tat-taħlita lesta minn qabel, indika t-temperatura għall-ħżin, iż-żmien tal-ħżin u l-istabbiltà waqt it-tgerbib.
                                 
                              
                                    2.
                                 
                                 
                                    Għas-sikurezza: protezzjoni għan-nifs, protezzjoni għall-għajnejn u ingwanti għandhom jintużaw waqt l-immaniġġar.
                                 
                              
                                    3.
                                 
                                 
                                    Il-kontenut totali tal-bisulfat tas-sodju ma jridx jaqbeż il-livell massimu permess fl-għalf sħiħ ta' livelli stabbiliti għal kull speċi rilevanti
                                 
                              
                     
                        It-8 ta' Marzu 2022
                     
                  
                        Qtates
                     
                     
                        20 000 
                     
                  
                        Mink
                     
                     
                        10 000 
                     
                  
      
      
         (1)  Id-dettalji tal-metodi analitiċi huma disponibbli fuq l-indirizz tal-Laboratorju ta' Referenza li ġej: https://ec.europa.eu/jrc/en/eurl/feed-additives/evaluation-reports”
   
   
      ANNESS II
      
         
            “ANNESS II
            
                        Numru ta' identifikazzjoni tal-addittiv
                     
                     
                        Isem id-detentur tal-awtorizzazzjoni
                     
                     
                        Addittiv
                     
                     
                        Kompożizzjoni, formola kimika, deskrizzjoni, metodu analitiku
                     
                     
                        Speċi jew kategorija tal-annimal
                     
                     
                        Età massima
                     
                     
                        Kontenut minimu
                     
                     
                        Kontenut massimu
                     
                     
                        Dispożizzjonijiet oħra
                     
                     
                        Tmiem il-perjodu tal-awtorizzazzjoni
                     
                  
                        mg/kg tal-għalf komplut b'kontenut ta' umdità ta' 12 %
                     
                  
                        
                           Kategorija ta' addittivi sensorji. Grupp funzjonali: komposti li jgħinu fit-togħma
                        
                     
                  
                        1j514ii
                     
                     
                        —
                     
                     
                        Bisulfat tas-sodju.
                     
                     
                        
                           Kompożizzjoni tal-addittiv
                        
                        Bisulfat tas-sodju: ≥ 95,2 %
                        
                           Karatterizzazzjoni tas-sustanza attiva
                        
                        Bisulfat tas-sodju CAS Nru 7681-38-1
                        NaHSO4
                        
                        Na 19,15 %
                        SO4 80,01 %
                        Prodott b'sinteżi kimika
                        
                           Metodu ta' analiżi
                            (1)
                        
                        Determinazzjoni tas-sulfat tal-idroġenu tas-sodju fl-addittivi tal-għalf: metodu titrimetriku bbażat fuq id-determinazzjoni ta' aċidità totali li tinħall ta' bisulfat tas-sodju meta mqabbla ma' soluzzjoni standard tal-idrossidu tas-sodju.
                     
                     
                        Annimali domestiċi u annimali oħra li ma jipproduċux ikel ħlief għall-qtates u l-mink
                     
                     
                        —
                     
                     
                        —
                     
                     
                        4 000 
                     
                     
                        
                                    1.
                                 
                                 
                                    Fl-istruzzjonijiet għall-użu tal-addittiv u tat-taħlita lesta minn qabel, indika t-temperatura għall-ħżin, iż-żmien tal-ħżin u l-istabbiltà waqt it-tgerbib.
                                 
                              
                                    2.
                                 
                                 
                                    Għas-sikurezza: protezzjoni għan-nifs, protezzjoni għall-għajnejn u ingwanti għandhom jintużaw waqt l-immaniġġar.
                                 
                              
                                    3.
                                 
                                 
                                    Il-kontenut totali tal-bisulfat tas-sodju ma jridx jaqbeż il-livell massimu permess fl-għalf sħiħ ta' livelli stabbiliti għal kull speċi rilevanti
                                 
                              
                     
                        It-8 ta' Marzu 2022
                     
                  
                        Qtates
                     
                     
                        20 000 
                     
                  
                        Mink
                     
                     
                        10 000 
                     
                  
      
      
         (1)  Id-dettalji tal-metodi analitiċi huma disponibbli fuq l-indirizz tal-Laboratorju ta' Referenza li ġej: https://ec.europa.eu/jrc/en/eurl/feed-additives/evaluation-reports”